ANC se Coligny-forum gaan 'rassime' ondersoek; swart skole bly gesluit – praag.co.za
ANC se Coligny-forum gaan 'rassime' ondersoek; swart skole bly gesluit
Laggende swart joernaliste weet presies waar die volgende huis gaan brand; Die twee aangeklaagdes
Pogings om die situasie in Coligny in Noordwes te normaliseer het tydens 'n vergadering tussen inwoners en afgevaardigdes van die regering nie veel belofte opgelewer nie.
Dit is nie verbasend nie aangesien die media voorgee dat die rassegeweld teen wittes met 'n rede plaasvind. Terwyl daar hoegenaamd geen bewyse bestaan nie, hou die media soos Eyewitness News vol dat die swart tiener "vermoor" is.
'n Vroeëre voorstel deur 'n provinsiale regeringsafvaardiging dat swart leerlinge terugkeer skool toe, is geweier.
Dit het tot hernieude oproer Dinsdagaand in die Tlhabologang-lokasie gelei toe die polisie en inwoners met mekaar slaags geraak het.
Voertuie op die N14 tussen Coligny in Ventersdorp is met klippe bestook en 'n polisievoertuig is beskadig.
Swart inwoners hoop om 'n rasseoorlog te ontketen omdat twee wit verdagtes, wat op valse aanklagte verskyn het wat verband hou met die dood van 'n swart tiener twee weke gelede, borgtog gekry het.
Die staat het nog nie die nadoodse ondersoek voltooi nie, maar ten spyte daarvan het die media en die ANC reeds besluit dat die tiener deur die twee wit mans gedood is.
Wit inwoners was verstaanbaar ontsteld omdat swart joernaliste al laggend die onlusmakers gevolg het wat petrolbom-aanvalle op huise geloods het, iets wat kennelik op voorkennis van die rassegeweld teen wittes dui.
Voorts probeer die hoofstroomberigte feite oor die verhoor toesmeer en bied die geweld aan asof die twee wittes skuldig is.
Die sogenaamde getuie wat "alles gesien het" het nog geen enkele mens by 'n uitkenningspaprade uitgewys nie en dit is nie duidelik of hy eers 'n beskrywing van die tiener kan gee nie.
Die hoofstroommedia, die minister van polisie, Fikile Mbalula en Sanef teem nou oor 'n gebrek aan "persvryheid" en "aanvalle op die media" nadat hulle deur van die eienaars weggewys is.
Die dienslewering in die gebied is beroerd met die munisipaliteit wat water moet aanry aan meer as tweederdes van loksaie-inwoners. Die rassegeweld teen wittes is 'n maklike manier om 'n gebrek aan dienslewering en xenofobie deur die patetiese swart regering weg te steek.
Mpho Motlhabane, die LUR van Openbare Veiligheid van Noordwes, sê die regering het 'n forum op die been gebring "wat sal kyk na rassisme in Coligny".
Die LUR het ewe vroom aan swart inwoners gesê dit sal "versoening, genesing en hernuwing" verseker sodat dat "almal se regte" in die gemeenskap "beskerm" word, maar hy het uit die staanspoor die "wit rassiste" aangekla.
Skrywer praagGepubliseer op 10 Mei 2017 Kategorieë Nuus, Suider-AfrikaSleutelwoord brandstigting, Coligny, geweld, mielies, onderwys, swart skole